CELEX: 31986R1481
Language: el
Date: 1986-05-15 00:00:00
Title: Κανονισμός (ΕΟΚ) αριθ. 1481/86 της Επιτροπής της 15ης Μαΐου 1986 περί καθορισμού των τιμών των νωπών ή διατηρημένων δι’απλής ψύξης ολόκληρων σφαγίων αμνών, που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολόκληρων σφαγίων προβάτων εντός της Κοινότητας

Avis juridique important

|

31986R1481

Κανονισμός (ΕΟΚ) αριθ. 1481/86 της Επιτροπής της 15ης Μαΐου 1986 περί καθορισμού των τιμών των νωπών ή διατηρημένων δι’απλής ψύξης ολόκληρων σφαγίων αμνών, που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολόκληρων σφαγίων προβάτων εντός της Κοινότητας  

Επίσημη Εφημερίδα αριθ. L 130 της 16/05/1986 σ. 0012 - 0020 Φινλανδική ειδική έκδοση: Κεφάλαιο 3 τόμος 20 σ. 0219  Σουηδική ειδική έκδοση: Κεφάλαιο 3 τόμος 20 σ. 0219 

***** ΚΑΝΟΝΙΣΜΟΣ (ΕΟΚ) αριθ. 1481/86 ΤΗΣ ΕΠΙΤΡΟΠΗΣ  της 15ης Μαΐου 1986  περί καθορισμού των τιμών των νωπών ή διατηρημένων δι' απλής ψύξεως ολοκλήρων σφαγίων αμνών, που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων εντός της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 882/86 (2), και ιδίως το άρθρο 4 και το άρθρο 7 παράγραφος 4,  Εκτιμώντας:  ότι, δυνάμει του άρθρου 4 του κανονισμού (ΕΟΚ) αριθ. 1837/80, η τιμή που διαπιστώνεται στις αντιπροσωπευτικές αγορές της Κοινότητας πρέπει να είναι η τιμή που θεσπίσθηκε από τις τιμές που διαπιστώνονται στις αντιπροσωπευτικές αγορές κάθε κράτους μέλους για τις διάφορες κατηγορίες νωπών ή διατηρημένων δι' απλής ψύξεως ολοκλήρων σφαγίων προβάτων, λαμβανομένης υπόψη της σημασίας καθεμιάς από τις κατηγορίες αυτές, αφενός, και της σχετικής σημασίας του ζωικού κεφαλαίου προβάτων κάθε κράτους μέλους, αφετέρου·  ότι, δεδομένου ότι υπερισχύουν οι αμνοί, η πείρα έχει δείξει ότι ο καθορισμός των τιμών της αγοράς επιτυγχάνεται καλύτερα με αναφορά στην τιμή της αγοράς αμνών ηλικίας κάτω των 12 μηνών·  ότι η τιμή που διαπιστώνεται στις αντιπροσωπευτικές αγορές της Κοινότητας δύναται να καθορισθεί στο επίπεδο του μέσου όρου των τιμών των εν λόγω προϊόντων και οι οποίες διαπιστώνονται στην ή στις αντιπροσωπευτικές αγορές κάθε κράτους μέλους· ότι αυτός ο μέσος όρος πρέπει να σταθμίζεται σύμφωνα με τους συντελεστές που εκφράζουν τη σχετική σημασία του ζωικού κεφαλαίου προβάτων κάθε κράτους μέλους·  ότι η τιμή που διαπιστώνεται στην ή στις αντιπροσωπευτικές αγορές κάθε κράτους μέλους δύναται να καθορισθεί στο επίπεδο του σταθμικού μέσου των τιμών που έχουν διαπιστωθεί κατά τη διάρκεια καθορισμένης περιόδου σε αυτό το κράτος μέλος σε ίδιο στάδιο εμπορίας· ότι οι συντελεστές που χρησιμοποιούνται για τη στάθμιση αυτή πρέπει να αντικατοπτρίζουν τη σχετική ποσότητα κάθε κατηγορίας που τίθεται στην αγορά·  ότι η τιμή που διαπιστώνεται στην αγορά βασίζεται στις τιμές των σφαγίων, εξαιρουμένου του ΦΠΑ, ενώ δεν επιτρέπεται μείωση όσον αφορά άλλες επιβαρύνσεις· ότι οι τιμές της αγοράς διαπιστώνονται, για το βάρος σφαγίου, όπως ορίζεται στην απόφαση 82/958/ΕΟΚ της Επιτροπής της 22ας Δεκεμβρίου 1982 που ορίζει τις διατάξεις εφαρμογής των στατιστικών ερευνών που πρόκειται να διενεργηθούν από τα κράτη μέλη σχετικά με τα ζωικά κεφάλαια προβατοειδών και αιγοειδών (3)· ότι, εντούτοις, ο ορισμός αυτός δεν θα πρέπει να χρησιμοποιείται στην περίπτωση σφαγίων νεαρών αμνών βάρους 9 έως 16 kg, έτσι ώστε να ληφθεί υπόψη το γεγονός ότι τα ολόκληρα σφάγια που τίθενται σε εμπορία με το κεφάλι και τα εντόσθια έχουν μεγαλύτερη εμπορική αξία·  ότι σε ορισμένα κράτη μέλη οι τιμές αυτές ορίζονται σε συνάρτηση με τις τιμές των ζωντανών ζώων· ότι οι τιμές αυτές πρέπει στη συνέχεια να μετατρέπονται με τη βοήθεια κατάλληλων συντελεστών· ότι, εντούτοις, στις περιοχές όπου γίνεται εκτίμηση κάθε ζωντανού ζώου για τον προσδιορισμό του βάρους σφαγίου, η μετατροπή μπορεί να βασίζεται στην εν λόγω εκτίμηση·  ότι πρέπει να υποδεικνύονται η ή οι αντιπροσωπευτικές αγορές κάθε κράτους μέλους βάσει της αποκτηθείσας πείρας κατά τα τελευταία έτη· ότι, εξάλλου, για τα κράτη μέλη που έχουν περισσότερες αντιπροσωπευτικές αγορές, πρέπει να λαμβάνεται υπόψη ο αριθμητικός μέσος όρος ή, εν ανάγκη, ο σταθμικός μέσος όρος των τιμών που παρατηρήθηκαν στις διάφορες αυτές αγορές·  ότι πρέπει να θεσπισθούν οι κανόνες σχετικά με την εφαρμογή της ανακοίνωσης των τιμών·  ότι, εξαιτίας, ιδίως των διατάξεων του κτηνιατρικού ή υγειονομικού ελέγχου, τα ενδιαφερόμενα κράτη μέλη δύνανται να αναγκασθούν να λάβουν μέτρα, τα οποία θα έχουν επίπτωση επί των τιμών· ότι, σε τέτοια περίπτωση, δεν δικαιολογείται πάντα, κατά τη διαπίστωση της τιμής στην αγορά, να λαμβάνονται υπόψη οι τιμές που δεν αντικατοπτρίζουν την κανονική τάση της αγοράς· ότι πρέπει, κατά συνέπεια, να προβλέπονται ορισμένα κριτήρια που να επιτρέπουν στην Επιτροπή να λαμβάνει υπόψη την κατάσταση αυτή· ότι, επίσης, όταν η διαπίστωση των τιμών προσφοράς είναι αδύνατη λόγω εξαιρετικών καταστάσεων ή του εποχιακού τους χαρακτήρα, είναι απαραίτητο να θεσπισθούν κριτήρια που να λαμβάνουν υπόψη την περίπτωση αυτή·  ότι η Επιτροπή Διαχειρίσεως Προβάτων και Αιγών δεν διατύπωσε γνώμη μέσα στην προθεσμία που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η τιμή των ολόκληρων σφαγίων στις αντιπροσωπευτικές αγορές της Κοινότητας, που αναφέρεται στο άρθρο 4 του κανονισμού (ΕΟΚ) αριθ. 1837/81 ισούται με το μέσο όρο, σταθμιζόμενο από τους συντελεστές που καθορίζονται στο παράρτημα Ι, των τιμών ολοκλήρων σφαγίων αμνών ηλικίας που διαπιστώνονται στην ή στις αντιπροσωπευτικές αγορές κάθε κράτους μέλους ή, όσον αφορά το Ηνωμένο Βασίλειο, κάθε περιοχής κατά την έννοια του άρθρου 3 παράγραφος 1 του κανονισμού (ΕΟΚ) αριθ. 1837/80.  Άρθρο 2  1. Σε κάθε κράτος μέλος, η τιμή των νωπών ή διατηρημένων δι' απλής ψύξεως ολοκλήρων σφαγίων αμνών, η οποία διαπιστώνεται σε κάθε αντιπροσωπευτική αγορά είναι ίση με τον μέσο όρο, σταθμισμένο ενδεχομένως από τους συντελεστές που εκφράζουν τη σχετική σημασία κάθε κατηγορίας, των τιμών που διαπιστώνονται για τις κατηγορίες αυτές κατά τη διάρκεια περιόδου επτά ημερών σε ένα ίδιο στάδιο χονδρικού εμπορίου. Η τιμή αυτή υπολογίζεται βάσει των τιμών της αγοράς, μείον τον ΦΠΑ.  Οι τιμές της αγοράς διαπιστώνονται για το βάρος σφαγίου κατά την έννοια της απόφασης 82/958/ΕΟΚ. Όμως, στην περίπτωση σφαγίων αμνών βάρους 9 έως 16 kg και σύμφωνα με τη συνήθη πρακτική, οι τιμές μπορούν να διαπιστώνονται πριν από την απεντέρωση και την αφαίρεση του κεφαλιού.  Όταν οι τιμές διαπιστώνονται για ζων βάρος, οι τιμές ανά χιλιόγραμμο ζώντος βάρους διαιρούνται με έναν μέγιστο συντελεστή μετατροπής 0,5.  Εντούτοις, όταν η συνήθης πρακτική είναι να συμπεριλαμβάνονται το κεφάλι και τα εντόσθια στο σφάγιο, ο μέγιστον συντελεστής για τους αμνούς ζώντος βάρους 16 έως 28 kg , θα είναι 0,58.  Όμως, στις περιοχές όπου η διαπίστωση των τιμών βασίζεται στην εκτίμηση του βάρους κάθε σφαγίου αμνού, η μετατροπή βασίζεται στην εκτίμηση αυτή.  Για τις αγορές που λαμβάνονται υπόψη περισσότερες φορές κατά τη διάρκεια της περιόδου των επτά ημερών που αναφέρεται ανωτέρω, η τιμή κάθε κατηγορίας είναι ίση με τον αριθμητικό μέσο όρο των τιμών που παρατηρήθηκαν για κάθε αγορά.  Όταν υπάρχουν περισσότερες αντιπροσωπευτικές αγορές σε ένα κράτος μέλος:  α) η τιμή που διαπιστώνεται σ' αυτό το κράτος μέλος ισούται με το μέσο όρο, σταθμιζόμενο από τους συντελεστές που εκφράζουν τη σχετική σπουδαιότητα είτε κάθε αγοράς είτε κάθε κατηγορίας, των τιμών που διαπιστώνονται στις αγορές αυτές· εντούτοις, ελλείψει πληροφοριών, οι τιμές που καταγράφονται στις αντιπροσωπευτικές αγορές του κράτους μέλους καθορίζονται λαμβάνοντας υπόψη, ιδίως, τις τελευταίες γνωστές τιμές·  β) για την εφαρμογή του άρθρου 7 παράγραφος 4 του κανονισμού (ΕΟΚ) αριθ. 1837/80, η τιμή κάθε κατηγορίας είναι ίση με τον αριθμητικό μέσο όρο ή, εάν είναι αναγκαίο σταθμισμένο από τους συντελεστές που εκφράζουν τη σχετική σημασία κάθε αγοράς για την εν λόγω κατηγορία, των τιμών που διαπιστώνονται για την κατηγορία αυτή στις αντιπροσωπευτικές αγορές του εν λόγω κράτους μέλους.  2. Καθορίζονται στο παράρτημα ΙΙ:  α) οι αντιπροσωπευτικές αγορές κάθε κράτους μέλους·  β) οι κατηγορίες των ολοκλήρων σφαγίων προβάτων·  γ) οι συντελεστές σταθμίσεως και μετατροπής που αναφέρονται στην παράγραφο 1.  3. Οι κατηγορίες που αναφέρονται στην παράγραφο 2 στοιχείο β) ανωτέρω καθορίζονται στο παράρτημα ΙΙΙ.  4. Όσον αφορά το Ηνωμένο Βασίλειο, το παρόν άρθρο εφαρμόζεται ξεχωριστά για τις περιοχές 5 και 6.  Άρθρο 3  1. Τα κράτη μέλη των οποίων η παραγωγή προβείου κρέατος υπερβαίνει τους 200 τόνους ανά έτος ανακοινώνουν στην Επιτροπή, το αργότερο κάθε Πέμπτη, τις τιμές των κατηγοριών και τους μέσους όρους των τιμών που αναφέρονται στο άρθρο 2 παράγραφος 1, που διαπιστώνονται κατά τη διάρκεια της προηγούμενης εβδομάδας από την ανακοίνωση.  2. Εντούτοις, το Ηνωμένο Βασίλειο ανακοινώνει στην Επιτροπή, όσον αφορά την περιοχή 5:  α) σύμφωνα με την παράγραφο 1, τον προσωρινό πίνακα των τιμών που διαπιστώνονται για την εφαρμογή του άρθρου 4 του κανονισμού (ΕΟΚ) αριθ. 1837/80·  β) εντός προθεσμίας 15 ημερών μετά την ανακοίνωση αυτή, την τιμή της αγοράς που προκύπτει από τον οριστικό πίνακα των τιμών αυτών που πρέπει να χρησιμοποιούνται για την ενδεχόμενη εφαρμογή του άρθρου 9 του ίδιου αυτού κανονισμού.  3. Στις ίδιες προθεσμίες, τα κράτη μέλη που αναφέρονται στην παράγραφο 1 ανακοινώνουν στην Επιτροπή τις τιμές που διατίθενται για τις προβατίνες και, εφόσον είναι δυνατό, τις τιμές των άλλων κατηγοριών που δεν αναφέρονται στο άρθρο 2.  Άρθρο 4  1. Στην περίπτωση όπου ένα ή περισσότερα κράτη μέλη λαμβάνουν, ιδίως για κτηνιατρικούς ή υγειονομικούς λόγους, μέτρα που επηρεάζουν την κανονική εξέλιξη των τιμών που διαπιστώνονται στις αγορές τους, η Επιτροπή δύναται:  - είτε να μην λαμβάνει υπόψη τις τιμές που διαπιστώνονται στην ή στις εν λόγω αγορές,  - είτε να λαμβάνει υπόψη τις τελευταίες τιμές που διαπιστώνονται στην ή στις εν λόγω αγορές, πριν από τη θέση σε εφαρμογή των μέτρων αυτών. 2. Όταν, σε εξαιρετικές περιπτώσεις ή λόγω του εποχιακού χαρακτήρα της προσφοράς, δεν μπορούν να διαπιστωθούν τιμές στην ή στις αντιπροσωπευτικές αγορές της Κοινότητας, η Επιτροπή μπορεί να χρησιμοποιήσει τις τελευταίες τιμές που είχαν παρατηρηθεί στην ή στις εν λόγω αγορές.  3. Αν οι καταστάσεις που περιγράφονται στο πρώτο και το δεύτερο εδάφιο ανωτέρω παραταθούν επί δύο διαδοχικές εβδομάδες, η Επιτροπή μπορεί να αποφασίσει την προσωρινή κατάργηση της ή των εν λόγω αγορών για ανακοίνωση τιμών και την προσωρινή ανακατανομή του ή των σταθμισμένων μέσων όρων τους.  Άρθρο 5  Καταργείται ο κανονισμός (ΕΟΚ) αριθ. 2657/80 της Επιτροπής (1).  Άρθρο 6  Ο παρών κανονισμός αρχίζει να ισχύει στις 2 Ιουνίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 82 της 27. 3. 1986, σ. 3.  (3) ΕΕ αριθ. L 386 της 31. 12. 1982, σ. 43.  (1) ΕΕ αριθ. L 276 της 20. 10. 1980, σ. 1.  ΠΑΡΑΡΤΗΜΑ Ι  ΣΥΝΤΕΛΕΣΤΕΣ ΠΟΥ ΧΡΗΣΙΜΟΠΟΙΟΥΝΤΑΙ ΓΙΑ ΤΟΝ ΥΠΟΛΟΓΙΣΜΟ ΤΗΣ ΤΙΜΗΣ ΠΟΥ ΔΙΑΠΙΣΤΩΝΕΤΑΙ ΣΤΙΣ ΑΝΤΙΠΡΟΣΩΠΕΥΤΙΚΕΣ ΑΓΟΡΕΣ  Βέλγιο 0,1 %  Δανία 0,1 %  Γερμανία 1,5 %  Ισπανία 20,9 %  Γαλλία 14,3 %  Ελλάδα 12,4 %  Ιρλανδία 3,2 %  Ιταλία 13,4 %  Λουξεμβούργο -  Κάτω Χώρες 1,1 %  Πορτογαλία 3,8 %  Ηνωμένο Βασίλειο 28,0 %  Βόρεια Ιρλανδία 1,2 %  100 %  ΠΑΡΑΡΤΗΜΑ ΙΙ  ΣΤΟΙΧΕΙΑ ΠΟΥ ΛΑΜΒΑΝΟΝΤΑΙ ΥΠΟΨΗ ΓΙΑ ΤΟΝ ΚΑΘΟΡΙΣΜΟ ΤΩΝ ΤΙΜΩΝ ΔΙΑΠΙΣΤΩΠΟΝΤΑΙ ΔΙΑΠΟΙΣΤΩΝΟΝΤΑΙ ΣΤΙΣ ΑΝΤΙΠΡΟΣΩΠΕΥΤΙΚΕΣ ΑΓΟΡΕΣ ΤΗΣ ΚΟΙΝΟΤΗΤΑΣ  Α. ΒΕΛΓΙΟ  1.2 // 1. Αντιπροσωπευτικές αγορές:   // Συντελεστές στάθμισης   // Sint-Truiden   // 70 %   // Gent   // 30 %  // 2. Κατηγορία:   //   // Agneaux extra   // 100 %  Β. ΔΑΝΙΑ  1. Αντιπροσωπευτικές αγορές: Δανία  Η τιμή που διαπιστώνεται στην αγορά αυτή είναι ο σταθμικός μέσος όρος των τιμών που διαπιστώνεται στις ακόλουθες περιοχές:  1.2 //  // Συντελεστές στάθμισης   // Jutland, Skive   // 12,8 %   // Celebrity, Esbjerg   // 11,9 %   // FNK, AAlborg  // 36,3 %   // Kreaturslagteriet, Vest   // 7,3 %   // Dalko, Aarhus   // 8,6 %   // Tulip, Nyborg   // 2,0 %   // Koebenhavns Eksportslagteri   // 20,3 %   // Henry Nielsen, Aggersund   // 0,8 %   // 2. Κατηγορίες:   //   // Lam Ekstra  // 33,3 %   // Lam 1. Kvalitet   // 66,7 %  Γ. ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ  1. Αντιπροσωπευτική αγορά: Ομοσπονδιακή Δημοκρατία της Γερμανίας  Η τιμή που διαπιστώνεται στην αγορά αυτή είναι ο σταθμικός μέσος όρος των τιμών που διαπιστώνονται στις ακόλουθες περιοχές:  1.2 //  // Συντελεστές στάθμισης   // Bayern   // 32,0 %  // Nordrhein-Westfalen   // 61,7 %   // Niedersachsen   // 3,6 %   // Saarland   // 2,7 %   // 2. Κατηγορία:   //   // Mastlammfleisch   // 100 %   // Δ. ΙΣΠΑΝΙΑ   //   // 1. Αντιπροσωπευτικές αγορές:   // Συντελεστές στάθμισης   // Albacete   // 12 %   // Barcelona   // 10 %   // Madrid   // 10 %   // Medina del Campo   // 14 %   // Talavera de la Reina  // 14 %   // Valencia   // 4 %   // Zafra   // 20 %   // Zaragoza   // 16 %   // 2. Κατηγορία:   //   // Corderos   // 100 %  // Ε. ΓΑΛΛΙΑ   //   // 1. Αντιπροσωπευτικές αγορές:  // Συντελεστές στάθμισης  1.2.3 //   // Ιανουάριος - Ιούνιος  // Ιούλιος - Δεκέμβριος   // α) Αγορά του Rungis   // 25,0 %  // 25,0 %   // β) Τοπικές αγορές:   //   //   // Paris   // 15,0 %   // 15,0 %   // Limoges   // 22,5 %   // 26,25 %   // Toulouse   // 18,75 %   // 15,0 %   // Avignon   // 18,75 %  // 18,75 %  2. Κατηγορίες:  α) Αγορά του Rungis: Αμνοί εγχώριας παραγωγής που τίθενται σε εμπορία  β) Τοπικές αγορές: Agneaux  1.2.3 // Καταστάσεις παχύνσεως   // Διάπλαση   // Συντελεστές στάθμισης   // Couvert   // E   // 10 %   // (appellation «parfait»)   // U   // 12 %   //   // R   // 19 %   //   // O  // 10 %   // Gras   // E   // 7 %   //   // U   // 9 %   //  // R   // 13 %   //   // O   // 8 %   // Tres gras   // E   // 4 %   // (appellation «suiffard»)   // U   // 4 %   //   // R  // 4 %   //   //   //  ΣΤ. ΕΛΛΑΔΑ  1.2 // 1. Αντιπροσωπευτικές αγορές   // Συντελεστές στάθμισης   // (κέντρα καταγραφής των τιμών):   //   // Αθήνα   // 10 %  // Ιωάννινα   // 29 %   // Κοζάνη   // 15 %   // Κομοτηνή  // 8 %   // Λάρισα   // 18 %   // Τρίπολη   // 15 %   // Χανιά   // 5 %   // 2. Κατηγορία:   //   // Αμνοί   // 100 %   // Ζ. ΙΡΛΑΝΔΙΑ   //   // 1. Αντιπροσωπευτικές αγορές:  // Συντελεστές στάθμισης   // α) Σφαγεία:   //   // Ballyhaunis   // 22,5 %   // Dublin   // 17,0 %   // Waterford  // 10,5 %   // β) Αγορές ζωντανών ζώων:   //   // Ballina   // 22,5 %   // Enniscorthy   // 17,0 %   // Fermoy   // 10,5 %  // 2. Κατηγορία:   //   // Lambs   // 100 %   // Η. ΙΤΑΛΙΑ  //   // 1. Αντιπροσωπευτικές αγορές:   // Συντελεστές στάθμισης   // α) Roma   // 25,0 %   // β) Άλλες αγορές:   //  // Avellino   // 8,8 %   // Firenze   // 8,8 %   // Foggia  // 25,0 %   // Noci   // 8,8 %   // Nuoro   // 23,6 %   // 2. Κατηγορία:   //   // Agnelli   // 100 %  // Θ. ΚΑΤΩ ΧΩΡΕΣ   //   // 1. Αντιπροσωπευτικές αγορές:  // Συντελεστές στάθμισης   // Bodegraven Breukelen Harlingen Hoorn Nieuwerkerk a/d IJssel   // Οι τιμές που εξακριβώνονται σε κάθε σφαγείο σταθμίζονται δια των συντελεστών που ποικίλλουν κάθε εβδομάδα και οι οποίοι εκφράζουν τη σχέση του αριθμού των εσφαγμένων ζώων σε κάθε σφαγείο δια του εθνικού συνόλου.   // 2. Κατηγορία:   // Συντελεστές στάθμισης   // Slachtlammeren   // 100 %   // Ι. ΠΟΡΤΟΓΑΛΙΑ   //   // 1. Αντιπροσωπευτικές αγορές:   // Συντελεστές στάθμισης   // Alentejo   // 80 %   // Beira Interior   // 20 %   // 2. Κατηγορία:   //   // Borregos   // 100 %   // ΙΑ. ΜΕΓΑΛΗ ΒΡΕΤΑΝΙΑ   //   // 1. Αντιπροσωπευτικές αγορές:  // Συντελεστές στάθμισης   // Όλες οι αγορές πωλήσεως δια πλειστηριασμών ζώων βοσκής ζώντων που πιστοποιούν τα clean sheep and lambs στην:  - Αγγλία και Ουαλία  - Σκωτία   // Οι τιμές που εξακριβώνονται σε κάθε περιοχή σταθμίζονται δια των συντελεστών, που ποικίλλουν κάθε εβδομάδα, οι οποίοι εκφράζουν τη σχέση του αριθμού των πιστοποιουμένων ζώων σε κάθε περιοχή δια του εθνικού συνόλου.   // 2. Κατηγορίες:   // Συντελεστές στάθμισης   // New-season lamb Old-season lamb   // Οι τιμές που εξακριβώνονται για κάθε κατηγορία σταθμίζονται δια των συντελεστών, που ποικίλλουν κάθε εβδομάδα, οι οποίοι εκφράζουν τη σχέση του συνολικού εκτιμώμενου βάρους σφαγίου των πιστοποιούμενων ζώων κάθε κατηγορίας δια του συνολικού εκτιμώμενου βάρους σφαγίου όλων των πιστοποιούμενων ζώων που γεννήθηκαν κατά τη διάρκεια της περιόδου 12 μηνών που προηγείται της διαθέσεώς τους στο εμπόριο.   // ΙΒ. ΒΟΡΕΙΑ ΙΡΛΑΝΔΙΑ   //   // 1. Αντιπροσωπευτικές αγορές:   // Συντελεστές στάθμισης   // α) Σφαγεία:   //   // Belfast   // 21 %   // Foyle   // 29 %   // β) Αγορές ζωντανών ζώων:   //   // Ballymoney   // 11 %   // Donemana   // 19 %  // Markethill   // 12 %   // Omagh   // 8 %   // 2. Κατηγορία:   //   // Lambs   // 100 %  ΠΑΡΑΡΤΗΜΑ ΙΙΙ  Οι ορισμοί των σφαγίων αμνών είναι οι ακόλουθοι:  1.2 // Α. ΒΕΛΓΙΟ   //   // Agneaus extra:   // Αμνοί προς σφαγή, μικρότεροι των 12 μηνών με εκτιμώμενο βάρος σφαγίου μεταξύ 13 και 25 kg.   // Β. ΔΑΝΙΑ   //   // Slagtekroppe af lam :   //   // - Ekstra:   // Σφάγια αμνών προς σφαγή, μικρότερων των 12 μηνών, περιλαμβάνοντα μηρούς αρκετά ανεπτυγμένους, πλάτη και οσφύς φαρδιές αρκετή περιεκτικότητα σε κρέας καθώς επίσης και ένα κατάλληλο στρώμα λίπους (κατ' ανώτατο όριο 1 cm).   //  // Όρια βάρους:   //   // - αμνοί, γάλακτος: 13 έως 16 kg βάρος σφαγίου,   //   // - άλλοι αμνοί: 13 έως 25 kg βάρος σφαγίου.   // - 1 Kvalitet:   // Σφάγια αμνών μικρότερων των 12 μηνών των οποίων η πλάτη, οι οσφύες και οι μηροί παρουσιάζουν μέση περιεκτικότητα σε κρέας και κατάλληλο στρώμα λίπους.   //  // Όρια βάρους:   //   // - αμνοί γάλακτος: 13 έως 16 kg βάρος σφαγίου,   //   // - άλλοι αμνοί: 13 έως 25 kg βάρος σφαγίου.  Γ. ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ  1.2 // Mastlammfleisch:   // Μέσος όρος όλων των ποιοτήτων σφαγίων αμνών εσταυλισμένων και αμνών βοσκής ηλικίας μικρότερης των 12 μηνών και βάρους μεταξύ 13 και 25 kg.   // Δ. ΙΣΠΑΝΙΑ  //   // Corderos:   // Αμνοί προς σφαγή αρσενικού ή θηλυκού γένους, ηλικίας μικρότερης των 12 μηνών και βάρους σφαγίου μεταξύ 9 και 19 kg και σφάγια των αμνών αυτών.  Ε. ΓΑΛΛΙΑ  Σφάγια αμνών προς σφαγή ηλικίας κάτω των 12 μηνών και βάρους μεταξύ 13 και 22 kg.  1.2 // Κατάσταση παχύνσεως :   //   // - Couvert (appelation «parfait»):   // Ένα στρώμα λίπους καλύπτει ομοιόμορφα και όχι υπερβολικά, σχεδόν όλο το σφάγιο. Δύναται να παρουσιάζει στρώματα ελαφρώς παχύτερα στη βάση της ουράς. Στις οσφύς παρουσιάζονται ραβδώσεις ένθεν και ένθεν της σπονδυλικής στήλης. Στην εσωτερική πλευρά της θωρακικής κοιλότητας, οι μύες μεταξύ των πλευρών είναι ορατοί. Για τις προβατίνες οι ραβδώσεις είναι δυνατό να μη φαίνονται, οι μύες μεταξύ των πλευρών είναι λιγόγερο ορατοί.   // - Gras:   // Ένα στρώμα λίπους αρκετά παχύ καλύπτει εξ ολοκλήρου το σφάγιο. Στα μέλη, το στρώμα είναι λιγότερο παχύ. Στην εσωτερική πλευρά της θωρακικής κοιλότητας μερικοί μικροί σωροί λίπους, λεγόμενοι «grappes», δύνανται να εμφανιστούν. Οι μύες μεταξύ των πλευρών δύνανται να έχουν διεισδύσεις λίπους. Επιπλέον, ο νεφρός είναι πολύ καλυμμένος. Για τις προβατίνες, το στρώμα του λίπους και η μάζα των grappes δύνανται να είναι περισσότερο ανεπτυγμένα.  // - Tres gras:   // Ένα στρώμα λίπους πολύ παχύ καλύπτει το σφάγιο το οποίο έχει λιπώδεις σωρούς σε διάφορα επίπεδα. Στην εσωτερική πλευρά της θωρακικής κοιλότητας σχηματίζονται σωροί λίπους λεγόμενοι «grappes». Μεταξύ των πλευρών οι μύες έχουν μεγάλες διεισδύσεις λίπους. Επιπλέον, ο νεφρός είναι περιτυλιγμένος σε μία μεγάλη ποσότητα λίπους.  // Διάπλαση:   //   // - E:   // - Ανώτερη.   //   // - Όλες οι κατανομές είναι κυρτές και χαρακτηρίζουν μία πολύ σημαντική μυϊκή ανάπτυξη.   //   // Μηρός και σέλα: κοντά, διογκωμένα και πολύ παχιά. Η σέλα είναι μάλλον φαρδιά παρά μακριά.   //  // Πλάτη και οσφύες: Πολύ παχιές και φαρδιές μέχρι το ύψος των ώμων.   //   // Ώμοι: διογκωμένοι και πολύ παχείς.   // - U:  // - Πολύ καλή.   //   // - Οι κατανομές είναι τουλάχιστον κυρτές στο σύνολο και χαρακτηρίζουν μία σημαντική μυϊκή ανάπτυξη.   //   // Μηρός και σέλα: στρογγυλεμένα και παχιά, η σέλα είναι μάλλον φαρδιά παρά μακριά.   //   // Πλάτη και οσφύες: παχιές, φαρδιές και χωρίς κοιλότητες μέχρι το ύψος των ώμων. Νωτιαίες αποφύσεις μη εμφανείς.   //   // Ώμοι: διογκωμένοι και παχείς.   // - R:   // - Καλή   //   // - Όλες οι κατανομές είναι τουλάχιστον ευθύγραμμες και χαρακτηρίζουν ένα σύνολο μυών παχύ.   //   // Μηρός και σέλα: πιο μακριά αλλά πάντα παχιά. Η σέλα είναι αισθητά τόσο φαρδιά όσο και μακριά.  //   // Πλάτη και οσφύες λιγότερο πλήρεις αλλά πάντα φαρδιές στη βάση. Η πλάτη δύναται να υπολείπεται σε φάρδος στο ύψος των ώμων.   //   // Νωτιαίες αποφύσεις ελαφρώς εμφανείς.   //  // Ώμοι: δύνανται να υπολείπονται σε πάχος.   // - Ο:   // - Αρκετά καλή.   //   // - Οι κατανομές είναι στο σύνολο ευθύγραμμες, ορισμένες ελαφρώς κοίλες, το σύνολο των μυών μέσου πάχους.   //   // Μηρός και σέλα: πολύ μακριά, υπολείπονται σε πάχος σε όλα τα μέρη. Η σέλα είναι μάλλον μακριά παρά φαρδιά.  //   // Πλάτη και οσφύες: στενές, υπολείπονται σε πάχος.   //  // Νωτιαίες αποφύσεις ελαφρώς εμφανείς.   //   // Ώμοι: υπολείπονται σε πάχος.   // ΣΤ. ΕΛΛΑΔΑ   //   // Αμνοί:  // Αμνοί προς σφαγή άρρενες ή θήλεις ηλικίας μικρότερης των 12 μηνών και βάρους σφαγίου μεταξύ 9 και 19 kg, καθώς και σφάγια των αμνών αυτών.   // Ζ. ΙΡΛΑΝΔΙΑ   //   // Lambs:   // Αμνοί ηλικίας κάτω των 12 μηνών, με εκτιμώμενο ή πραγματικό βάρος σφαγίου μεταξύ 13 και 24,5 kg. Όταν οι αμνοί πωλούνται σε παρτίδες και οι τιμές διαπιστώνονται για ζων βάρος, το μέσο μετατρεπόμενο βάρος σφαγίου των αμνών της παρτίδας πρέπει να βρίσκεται εκτός των ορίων αυτών.   // Η. ΙΤΑΛΙΑ   //   // Agnelli:   // Αμνοί προς σφαγή, αρσενικού ή θηλυκού γένους, ηλικίας κάτω των 12 μηνών και βάρους σφαγίου μεταξύ 9 και 19 kg , καθώς και σφάγια των αμνών αυτών.   // Θ. ΚΑΤΩ ΧΩΡΕΣ   //  // Slachtlammeren:   // Μέσος όρος όλων των σφαγίων αμνών ποιότητας, ηλικίας κάτω των 12 μηνών, με εκτιμώμενο ή πραγματικό βάρος σφαγίου μεταξύ 13 και 25 kg. Όταν οι αμνοί πωλούνται σε παρτίδες και οι τιμές διαπιστώνονται βάσει του πραγματικού βάρους σφαγίου, η αντιπροσωπευτική τιμή είναι εκείνη που διαπιστώνεται ανά χιλιόγραμμο βάρους σφαγίου.  // Ι. ΠΟΡΤΟΓΑΛΙΑ   //   // Borregos:   // Αμνοί προς σφαγή, αρσενικού, θηλυκού γένους, ηλικίας κάτω των 12 μηνών και βάρους σφαγίου μεταξύ 9 και 19 kg, καθώς και σφάγια των αμνών αυτών.  // ΙΑ. ΗΝΩΜΕΝΟ ΒΑΣΙΛΕΙΟ   //   // Lambs:   // Αμνοί ηλικίας κάτω των 12 μηνών με εκτιμώμενο βάρος σφαγίου μεταξύ 13 και 24,5 kg και οι οποίοι ανταποκρίνονται στις ακόλουθες ποιοτικές προδιαγραφές:   // Ποιοτικές προδιαγραφές:   //   //   // Το σφάγιο πρέπει να έχει αρκετή ποσότητα κρέατος σε όλα του τα μέρη. Οι οσφύες πρέπει να είναι καλά ανεπτυγμένες, οι μηροί και οι ώμοι να έχουν μέτρια ποσότητα κρέατος αλλά τα εμπρόσθια τεταρτημόρια να είναι σχετικά χονδρά. Η σάρκα πρέπει να είναι σφικτή, Το ελάχιστο απαιτητό στρώμα λίπους πρέπει να είναι λεπτό. Σφάγιο καλυμμένο με στρώμα λίπους πολύ παχύ, απορρίπτεται. Ένα ζωντανό προβατοειδές πρέπει να έχει σωματική διάπλαση τέτοια ώστε να παρέχει σφάγιο το οποίο να ανταποκρίνεται τουλάχιστον στις προδιαγραφές αυτές.  // Ορισμός κατηγοριών :   //   // - New-season lamb:  // Προβατοειδή γεννηθέντα από την πρώτη Δευτέρα του Ιανουαρίου ενός έτους και τεθέντα σε εμπόριο κατά τη διάρκεια αυτού του έτους ή γεννηθέντα μετά την έναρξη του Οκτωβρίου του έτους που προηγείτο της θέσεώς τους σε εμπορία.   // - Old-season lamb:  // Αμνοί γεννηθέντες μέχρι την έναρξη του Οκτωβρίου του έτους που προηγείτο της θέσης σε εμπορία και τεθέντος σε εμπορία μεταξύ της εβδομάδας που αρχίζει την πρώτη Δευτέρα του Ιανουαρίου και λήγει την εβδομάδα της τελευταίας Δευτέρας του Μαΐου.   // ΙΒ. ΒΟΡΕΙΑ ΙΡΛΑΝΔΙΑ   //   // Lambs:   // Αμνοί ηλικίας κάτω των 12 μηνών με εκτιμώμενο ή πραγματικό βάρος σφαγίου μεταξύ 13 και 24,5 kg. Όταν οι αμνοί πωλούνται σε παρτίδες και οι τιμές διαπιστώνονται για ζων βάρος, το μέσο μετατρεπόμενο βάρος σφαγίου των αμνών της παρτίδας πρέπει να βρίσκεται εντός των ορίων αυτών.